Bank omonati yuzasidan 
OMMAVIY OFERTA (shartnoma)

Mazkur hujjat “Garant bank” AJ (keyingi o‘rinlarda – Bank)ning jismoniy shaxslarga, (keyingi o‘rinlarda – Omonatchi) bank omonatiga pul mablag‘larini qo‘yish bo‘yicha Ommaviy Oferta (keyingi o‘rinlarda – shartnoma) tuzish borasidagi rasmiy taklifi hisoblanadi.
Mazkur Ommaviy Ofertani qabul qilib, jismoniy shaxs/Omonatchi Ommaviy Ofertaning barcha shartlariga roziligini (ularni qabul qilishini) tasdiqlaydi, bu shartnoma shartlari uning qonuniy huquqlarini cheklamaydi.
Ommaviy Oferta qabul qilingan va Omonatchi nomiga omonat hisobvarag‘i ochish va Omonatga pul mablag‘larini o‘tkazish bo‘yicha harakatlar algoritmini bajarish yo‘li bilan Omonat summasi Bankka kiritilgan vaqtdan boshlab, shartnoma qabul qilgan (akseptlangan) hisoblanadi hamda uning shartlari kuchga kiradi.

1. ATAMALAR VA TA’RIFLAR
1.1. Pul mablag‘larini muddatli bank omonatiga qo‘yish xizmati (keyingi o‘rinlarda – Xizmat) – bu Omonatchilarga milliy valuta – “so‘m”da/xorijiy valutada muddatli bank omonatiga pul mablag‘larini qo‘yishga imkon beradigan Xizmat.
1.2. Omonatchi – “Garant bank” AJda talab qilib olinguncha, jamg‘arma va muddatli omonat hisobvarag‘i ochgan jismoniy shaxs.
1.3. Omonat – Omonatchining mazkur shartnomada belgilangan tartibda va muddatlarda foizli yoki foizsiz qaytarib berish sharti asosida Omonatchining bankdagi hisobvarag‘ida milliy va/yoki chet el valutasidagi Bankka qo‘ygan pul mablag‘lari.
1.4. Talab qilib olinguncha omonat – mazkur shartnoma doirasida “Talab qilib olinguncha omonat hisobvarag‘i” shartlari asosida ochilgan Omonatchining omonat hisobvarag‘i tushunilib, unda Omonatchining uning birinchi talabi bo‘yicha o‘tkazilgan pul mablag‘lari hisobi yuritiladi.
1.5. Jamg‘arma omonat – mazkur shartnoma doirasida dastlabki omonat summasiga qo‘shimcha mablag‘lar kiritib borish huquqi bilan muayyan shartlar asosida jamg‘ariladigan va ma’lum maqsadlarda yo‘naltiriladigan omonatlar jamg‘arma omonatlar hisoblanadi.
1.6. Muddatli omonat – mazkur shartnoma doirasida omonat shartlarida belgilangan muddat tugaganidan keyin qaytarish sharti bilan jalb qilingan omonatlar muddatli omonatlar hisoblanadi.
1.7. Omonatchi hisobvarag‘i – Omonatchi tomonidan “Garant bank” AJda ochilgan bank hisobvarag‘i va/yoki Omonatchi pul mablag‘larini Omonatga (Omonat hisobvarag‘iga) qo‘yish uchun o‘tkazadigan omonat hisobvarag‘i.
1.8. Maxfiylik - Uchinchi shaxslarga noma’lum bo‘lgan, haqiqiy yoki potensial qiymatga ega bo‘lgan, qonuniy asosda erkin foydalanish imkoni bo‘lmagan va tomonlar o‘z maxfiyligini himoya qilish choralarini ko‘radigan ma’lumotlarni (tijorat siri, bank siri) ifodalaydi.
1.9. Uchinchi shaxs - Ushbu shartnomaning Tomoni bo‘lmagan har qanday jismoniy yoki yuridik shaxs, O‘zbekiston Respublikasi Markaziy banki bundan mustasno.

2. ROZILIK BERISH TARTIBI
2.1. Mazkur shartnomaga rozilik berish “Bank omonati hisobvarag‘i ochish to‘g‘risida”gi Anketani tasdiqlash (imzolash) orqali amalga oshiriladi.
2.2 Mazkur Shartnomani imzolashdan avval Mijoz Shartnomaning Ilovasiga muvofiq Omonatlarni kafolash tizimi to‘g‘risida Axborot bilan tanishishi va imzolash (tasdiqlashi) kerak.

3. SHARTNOMA PREDMETI
3.1. Shartnomaning predmeti – Omonatchi tomonidan Bankka Omonatchining pul mablag‘larini naqd va/yoki naqdsiz shaklda omonat hisobvarag‘iga o‘tkazish yo‘li bilan bank omonatiga (keyingi o‘rinlarda “Omonat” deb yuritiladi) pul mablag‘larini joylashtirish, bank omonati turidan kelib chiqib, bank mahsuloti shartlariga muvofiq foizlarini to‘lab, omonat summasini qaytarish bo‘yicha Bankning majburiyatlari.

4. OMONAT SHARTLARI
4.1. Omonat nomi – “Kunlik”;
4.2. Omonat turi – Onlayn;
4.3. Valuta turi – O‘zbek so‘mi;
4.4. Omonat bo‘yicha yillik foiz stavkasi – 18 (o‘n sakkiz) foiz;
4.5. Omonat muddati – 555 (besh yuz ellik besh) kun;
4.6. Omonat shartlari: Omonat naqdsiz shaklda Bankning Ilovasi orqali qabul qilinadi;
4.7. Foizlarni to‘lash – Foizlar har kuni hisoblanadi va Omonatchining talab qilgunicha hisobvarag‘iga har kuni o‘tkaziladi hamda Omonatchi uni mustaqil ravishda tasarruf etishi mumkin;
4.8. Ochilgan omonatni to‘ldirish imkoniyati – omonat shartnomasi tuzilgan kundan boshlab 333 (uch yuz o‘ttiz uch) kun ichida mumkin;
4.9. Omonatdan pul mablag‘larini qisman qaytarish (olish) – Mavjud emas;
4.10. Kapitalizatsiya – Mavjud emas;
4.11. Omonatning minimal summasi – 10 000 (o‘n ming) o‘zbek so‘mi;
4.12. Omonatning maksimal summasi – Chegaralanmagan;
4.13. Omonatni muddatidan oldin yopish tartibi:
Omonatchi omonat shartnomasini istalgan vaqtda muddatidan oldin bekor qilishga haqli, agar omonat shartnomasi tuzilgan kundan omonat muddati tugagunga qadar bekor qilinsa, omonat shartnomasining amal qilish muddati davomida hisoblangan va to‘langan foizlar stavkasi yillik 18 (o‘n sakkiz) foiz bo‘yicha hisoblab chiqiladi.

5. OMONAT BO‘YICHA FOIZLARINI HISOBLASH VA TO‘LASH TARTIBI
5.1. Omonat Omonatchining naqd va/yoki plastik kartasi orqali pul mablag‘larini Omonat hisobvarag‘iga o‘tkazish yo‘li bilan ochiladi. Omonat miqdori bo‘yicha foizlar bank omonati turidan kelib chiqib, bank mahsuloti shartlariga muvofiq hisoblab boriladi.
5.2. Butun oy sifatida mazkur oydagi haqiqiy kalendar kunlari soni 
(365 kunlik bazaviy davrga asosan) hisobga olinadi. Omonatchi hisoblangan foizlarni va omonatning asosiy summasini bank omonati turidan kelib chiqib, bank mahsuloti shartlariga muvofiq olishi mumkin.
5.3. Omonat bo‘yicha foizlar har kuni hisoblanadi va Omonatchining nomiga ochilgan 22400 – “To‘lov uchun hisoblangan foizlar” subhisobvarag‘ida jamg‘ariladi. Hisoblangan va Omonatchi tomonidan foydalanilmagan foizlar bank omonati turidan kelib chiqib, bank mahsuloti shartlariga muvofiq kapitalizatsiya qilinishi mumkin.
5.4. Foizlarini hisoblash shartlari va Omonatning hisoblangan foizlari bo‘yicha to‘lovlar O‘zbekiston Respublikasi Markaziy bankining me’yoriy hujjatlari, Bankning ichki qoidalari va O‘zbekiston Respublikasining amaldagi qonunchiligi talablariga muvofiq amalga oshiriladi.
5.5. Omonat muddati tugagandan so‘ng, Omonat (Omonatning pul mablag‘lari va hisoblangan foizlar) Omonatchining talab qilib olinguncha hisobvarag‘iga o‘tkaziladi, undan Omonatchi pul mablag‘larini PKga o‘tkazishi mumkin. Bunda, Omonatning Omonatchining talab qilib olinguncha hisobvarag‘ida bo‘lgan davri uchun foizlar hisoblanmaydi va to‘lanmaydi.
5.6. Omonat hisobvarag‘ining muzlatib qo‘yilishi oqibatida, Omonat hisobvarag‘ida turgan pul mablag‘lari Bank tomonidan foydalanilmagan davr uchun Omonatchiga foizlar hisoblanmaydi va to‘lanmaydi.
5.7. Agar Omonat vakolatli organlarning dalolatnomasiga (buyrug‘iga) muvofiq pul mablag‘larining yechib olinishi tufayli muddatidan oldin yopilgan taqdirda, shu vaqtga qadar to‘langan foizlar Omonat summasidan ushlab qolinadi.


6. TOMONLARNING HUQUQLARI VA MAJBURIYATLARI
6.1. Omonatchi quyidagi huquqlarga ega:
6.1.1. Omonatni mustaqil ravishda tasarruf etish va boshqarish. Zarurat bo‘lganda, bank xizmatlari ofisida o‘z ixtiyoriga ko‘ra, Omonat bo‘yicha harakatlarni amalga oshirishi mumkin bo‘lgan (belgilangan tartibda rasmiylashtirilgan ishonchnoma bilan) vakilini tayinlash;
6.1.2. Omonat muddati tugashi bilan Omonat summasini so‘mdagi/valutadagi bank plastik kartasi hisobvarag‘iga o‘tkazish yoki naqd tarzda yechib olish, shuningdek pul mablag‘larini mazkur Shartnomada nazarda tutilgan tartibda va shartlarda yangi muddatga Omonatga qo‘yish.
6.2. Omonatchi quyidagilarga majbur:
6.2.1. Omonatchining nomiga Bankning Amaliyot boshqarmasi/bank xizmatlari ofisida so‘mda/xorijiy valutada Omonat hisobvarag‘i ochish;
6.2.2. Omonatga kirim qilish (ochish) uchun kerakli miqdordagi pul mablag‘iga ega bo‘lish;
6.2.3. Shartnomani qabul qilgan kunda Bank hisobvarag‘iga Omonat bo‘yicha pul mablag‘larining o‘tkazilishini ta’minlash;
6.2.4. Omonat bo‘yicha hisobvaraq ochish uchun barcha amaliyotlarni mazkur shartnoma shartlariga muvofiq amalga oshirish;
6.2.5. Omonatni ochish yoki qayta rasmiylashtirish bo‘yicha amaliyotlarni amalga oshirish vaqtida kamchiliklar ro‘y berganda, qisqa muddat ichida Bankka xabar berish.
6.2.6. Omonat bilan bog‘liq barcha amaliyotlarni o‘z ishtirokida uchinchi shaxslarning ishtirokisiz va kuzatuvisiz amalga oshirish;
6.2.7. Omonat muddati tugaganidan so‘ng, Omonat summasi miqdoridagi pul mablag‘larini bank plastik kartasi hisobvarag‘iga o‘tkazish yoki naqd yechib olish, shuningdek pul mablag‘larini mazkur shartnomada nazarda tutilgan tartibda va shartlarda Omonatga qo‘yish.
6.2.8. Mobil telefon raqamini o‘zgartirganda/axborot xizmatlariga boshqa mobil aloqa raqamlarini/telefon raqamini/elektron pochta manzilini ulagаnda, shu jumladan avvalgilarini uzganda, 1 (bir) bank ish kuni ichida Bankni bu haqda xabardor qilish va yangi mobil telefon raqami/elektron pochta manzili haqida ma’lumot taqdim etish.
6.2.9. Bank hisobvarag‘idagi pul mablag‘lari to‘g‘risida ma’lumot olib borish.
6.2.10. Omonatchi Bankka murojaat qilganda mijozlar topshiriqnomalarini bajarish uchun komissiya to‘lovlari Tariflariga muvofiq Bank xizmatlarini ko‘rsatganlik uchun komissiya to‘lovini to‘lashga rozilik beradi.
6.3. Bank quyidagi huquqlarga ega:
6.3.1. Omonat bank omonati turidan kelib chiqib, bank mahsuloti shartlarida ko‘rsatilgan muddatdan oldin talab qilib olingan taqdirda, hisoblangan foizlar bo‘yicha foizlarni qayta hisoblash va omonatning asosiy summasidan ushlab qolish;
6.3.2. Omonatni saqlash muddati tugagan kunning ertasi kunidan kechiktirmay, Omonatchining talab qilib olinguncha hisobvarag‘i – 20206 hisobvarag‘iga asosiy omonat summasini va hisoblangan foizlarni o‘tkazish;
6.3.3. Omonat (Omonat hisobvarag‘i) muzlatib qo‘yilgan taqdirda, O‘zbekiston Respublikasining normativ-huquqiy hujjatlari talablariga muvofiq, Omonat bo‘yicha sarflash operatsiyalarini amalga oshirishni to‘xtatish;
6.3.4. Omonatning muzlatilishi natijasida Bankning undagi pul mablag‘laridan resurs sifatida foydalanmagan davri uchun, Omonat bo‘yicha foizlar hisoblamaslik;
6.3.5. Bank o‘zining ixtiyoriga bog‘liq bo‘lmagan holatlarga ko‘ra omonatga taqdim qilingan pul mablag‘laridan resurs sifatida foydalanmagan davri uchun, Omonat bo‘yicha foizlar hisoblamaslik;
6.3.6. Bank, O‘zbekiston Respublikasining amaldagi qonunchiligiga muvofiq, Omonatchi (Mijoz) borasida tegishli tekshiruvni o‘tkazish bo‘yicha chora-tadbirlarni amalga oshirish, shu jumladan Omonatchi bilan ish munosabatlariga kirishish to‘g‘risida mustaqil qaror qabul qilish huquqini o‘zida saqlab qoladi.
6.3.7. Bank shartnoma shartlarini bir tomonlama sudsiz tartibda Omonatchini ogohlantirmasdan ijro etishdan quyidagi hollarda voz kechish:
a) Omonatchi tomonidan mazkur shartnoma shartlari buzilsa;
b) Jinoiy faoliyatdan olingan daromadlarni legallashtirishga, terrorizmni va ommaviy qirg‘in qurollari tarqatishni moliyalashtirishga qarshi kurashish sohasidagi qonun hujjatlariga muvofiq, mijozni lozim darajada tekshirish imkoniyati mavjud bo‘lmagan taqdirda;
v) Har qanday boshqa holatlarda O‘zbekiston Respublikasi qonunchiligi va ushbu shartnoma tomonidan ko‘zda tutilgan ravishda;
6.3.8. Omonat bo‘yicha hisob-kitoblar va foizlarni hisoblashda texnik nosozliklar aniqlangan taqdirda, Omonat shartlariga muvofiq qayta hisob-kitob o‘tkazish. Ortiqcha hisoblangan va to‘langan pul mablag‘lari aniqlangan taqdirda, Bank Omonatchini oldindan ogohlantirgan holda va hisoblangan va to‘langan foizlar tarixini taqdim etgan holda Omonatning qoldig‘idan ularni yechib olish huquqiga ega.
Omonat yechib olinganidan keyin texnik nosozliklar aniqlangan taqdirda, Bank Omonatchiga tegishli tartibda o‘zaro hisob-kitoblarni o‘tkazish to‘g‘risida asosli hisob-kitoblarni ilova qilgan holda yozma murojaat qilish huquqiga ega.
6.3.9. Omonatchi tomonidan shubhali frod (firibgarlik) operatsiyalari amalga oshirilganda mobil akkaunti yoki bank plastik kartasi Antifrod tizimi tomonidan avtomatik bloklanishi мumkin.
6.4. Bank quyidagi majburiyatlarni o‘z zimmasiga oladi:
6.4.1. Omonat bo‘yicha shartlarni elektron shaklda, Bankning quyidagi veb-saytida Internet orqali ko‘rsatish: www.garantbank.uz;
6.4.2. Omonatchi tomonidan shartnoma tasdiqlanganidan (qabul qilinganidan) va mazkur shartnoma kuchga kirganidan so‘ng, pul mablag‘larini kirim qilish, shuningdek Omonat bo‘yicha amaliyotlarni ro‘yxatdan o‘tkazish, avtomatik tartibda shaxsiy hisobvaraq ochish;
6.4.3. Omonatchining mablag‘larini but saqlash;
6.4.4. Omonat bo‘yicha foizlarni bank omonati turidan kelib chiqib, bank mahsuloti shartlariga muvofiq hisoblash va to‘lash, shuningdek, Omonatchining ilk talabidayoq, pul mablag‘larini mazkur shartnoma shartlariga muvofiq omonatchining talab qilib olinguncha hisobvarag‘iga naqdsiz shaklda qaytarish;
6.4.5. Bank sirini bo‘lgan ma’lumotlarning saqlanishini ta’minlash, biroq qonunchilikda belgilangan tartibda uchinchi shaxslarga ma’lumotlarni uzatish bundan mustasno.
6.4.6. Bank tomonidan, Sud qaroriga yoki O‘zbekiston Respublikasi qonunchiligiga muvofiq, Omonatchining topshirig‘isiz Omonat hisobvarag‘idan pul mablag‘larini o‘tkazganda, Bank, bu mablag‘larni o‘tkazgan kundan keyingi ish kunidan kechiktirmay, Omonatchiga Omonat hisobvarag‘idan mablag‘larni qancha miqdorda, kimga va nima sababdan o‘tkazganligini ko‘rsatgan holda bildirishnoma (xabaroma) yuborishi shart.
6.4.7. Agar Bank tomonidan Omonatchining omonat hisobvarag‘i bo‘yicha operatsiyalar to‘xtatib qo‘yilsa, Bank operatsiyalar to‘xtatilgan kundan keyingi ish kunidan kechiktirmay, Omonatchiga uning hisobvarag‘i bo‘yicha xizmat ko‘rsatish to‘xtatilganligi va uning sabablari to‘g‘risida bildirishnoma (xabarnoma) yuborishi shart.
6.4.8. Mazkur shartnomaning 5.4.6 va 5.4.7-bandlarida nazarda tutilgan xabarnomalar (ma’lumotnomalar) Omonatchining yashash manziliga yoki elektron pochtasiga yuborilishi mumkin. Omonatchi xabarnoma (ma’lumotnoma) yetkazish usulini bankka shaxsan yoki pochta orqali yozma ariza taqdim etish yo‘li bilan o‘zgartirish huquqiga ega. Bunda Omonatchidan qabul qilingan ariza Bank tomonidan uning omonat hisobvaraqlari bo‘yicha alohida kartotekada saqlanadi.
7. OMONATCHINING SHAXSGA DOIR MA’LUMOTLARIGA ISHLOV BERISHGA ROZILIK BERISH TARTIBI
7.1. Omonatchi shartnomani tasdiqlash vaqtida ko‘rsatgan uning shaxsga doir ma’lumotlari ishonchli ekanligini va bevosita Omonatchidan olinganligini tasdiqlaydi (ular Omonatchining shaxsiy ma’lumotlari hisoblanadi).
Omonatchi quyidagi takliflarni qabul qiladi va rozilikni bildiradi:
- Bank faoliyati (bank mahsulotlari, aksiyalar va boshqa bank xizmatlari) to‘g‘risidagi ma’lumotlarni, shu jumladan reklamani olishga roziligini bildiradi;
- Bankka Omonatchiga har qanday aloqa vositalaridan foydalangan holda sms/elektron pochta/audio eshittirish/pochta jo‘natish, axborot-kommunikatsiya xizmatlari orqali pochta jo‘natmalarini, shuningdek boshqa turdagi pochta jo‘natmalari va bildirishnomalarni jo‘natish imkonini beradi;
- Davlat personallashtirish markazidan olingan shaxsiy ma’lumotlarini qayta ishlashga hamda kredit byurolari, soliq organlari uy-joy kommunal xizmatlari, uyali aloqa operatorlari, protsessing markazlari (Uzcard, Humo va boshqalar) tijorat banklari va boshqa tashqi manbaalardan shaxsiy ma’lumotlardan foydalangan holda ma’lumotlarni olishga roziligini bildiradi, shu jumladan, lekin ular bilan cheklanmagan holda: a) pochta indekslarini kod bazasi bilan avtomatik tekshirish, Omonatchi ma’lumotlarini aniqlashtirish (pochta aloqasi, elektron pochta orqali); 
b) Omonatchining davriy aloqalari (telefon (shu jumladan mobil aloqa), elektron pochta yoki Internet orqali).
7.2. Ushbu rozilik Ishtirokchi tomonidan uning O‘zbekiston Respublikasi “Shaxsga doir ma’lumotlar to‘g‘risida”gi Qonunining 21-moddasiga asosan shaxsiy ma’lumotlarini qayta ishlashga berilgan yozma roziligi sifatida e’tirof etiladi.
7.3. Ushbu bilan Omonatchi Bank tomonidan Omonatchining uning shaxsga doir ma’lumotlarini ishlov berishga roziligini bildiradi va ushbu rozilik O‘zbekiston Respublikasi “Shaxsga doir ma’lumotlar to‘g‘risida”gi Qonuniga asosan Omonatchi tomonidan uning shaxsga doir ma’lumotlariga ishlov berish uchun yozma roziligi sifatida tan olinadi. Omonatchi reklama olish va Omonatchining shaxsiy ma’lumotlarini qayta ishlashga berilgan ushbu rozilik muddatsiz ekanligini va bu rozilikni bekor qilish uchun Bankka yozma ariza yuborish orqali bekor qilinishi mumkinligini biladi.
7.4. Bekor qilish sanasi bank faoliyati va (yoki) shaxsiy ma’lumotlarni qayta ishlash to‘g‘risidagi reklamani olishga rozilikni bekor qilish to‘g‘risidagi yozma arizani bankka olgan kun hisoblanadi.

8. TOMONLARNING JAVOBGARLIGI
8.1. Tomonlar mazkur shartnoma shartlarini bajarmaganligi yoki lozim darajada bajarmaganligi uchun O‘zbekiston Respublikasi qonunchiligiga muvofiq javobgar bo‘ladilar.
8.2. Omonatchi mazkur shartnoma bo‘yicha o‘z majburiyatlarini bajarmaganligi yoki lozim darajada bajarmaganligi natijasida unda yuzaga keladigan har qanday zarar yoki boshqa salbiy oqibatlar uchun javobgar bo‘ladi.
8.3. Bank shartnoma shartlarini lozim darajada bajarilmaganligi uchun agar bunday bajarilmaslik Omonatchi tomonidan shartnoma shartlarining bajarilmasligi shartlarga amal qilinmasligi oqibati bo‘lsa, javobgar hisoblanmaydi.
8.4. Bank Omonatchining mazkur shartnoma shartlari bilan tanishmaganligi va (yoki) o‘z vaqtida tanishmaganligi sababli Omonatchiga ko‘rgan zarar uchun javobgar hisoblanmaydi.
8.5. Bank o‘zining nazorat doirasida bo‘lmagan sabablar tufayli mazkur shartnoma shartlarini lozim darajada bajarmaganligi uchun javobgar bo‘lmaydi.
8.6. Omonatchi tomonidan oldin Bankdan xabarnomalar yuborilishi uchun biriktirilgan mobil aloqa (mobil telefon) raqamining yoki boshqa aloqa ma’lumotlarining o‘zgartirilganligi haqida Omonatchi tomonidan o‘z vaqtida xabar berilmagan taqdirda, Bank Omonat haqidagi ma’lumotlarning oshkor qilinganligi uchun javobgar bo‘lmaydi.
8.7. Tomonlar mazkur shartnoma bo‘yicha majburiyatlarni bajarmaganlik yoki lozim darajada bajarmaganlik uchun, agar bu bajarmaslik shartnoma tuzilganidan keyin yuzaga kelgan, Tomonlar ongli choralar bilan oldindan ko‘ra olmaydigan va oldini olib bo‘lmaydigan favqulodda holatlar oqibatida yuz bergan bartaraf etib bo‘lmaydigan kuchlar (fors-major) oqibati bo‘lsa, Tomonlar javobgarlikdan ozod etiladi.

9. MAXFIYLIK
9.1. Taraflar bank siri, tijorat siri va ikkinchi tarafdan olingan va (yoki) shartnoma bilan bog‘liq axborot maxfiyligini ta’minlash majburiyatini oladilar. Bunday axborotni uchinchi shaxslarga uzatish (e’lon qilish yoki Ommaviylash) O‘zbekiston Respublikasi qonunchiligida to‘g‘ridan-to‘g‘ri ko‘zda tutilgan hollardagina, yoxud qolgan hollarda ikkinchi tarafning yozma roziligi bilan amalga oshirilishi mumkin.

10. FORS-MAJOR HOLATLAR
10.1. Taraflar shartnoma bo‘yicha o‘z majburiyatlarini bajarmaganliklari va (yoki) qisman bajarmaganliklari uchun, agar bu shartnoma tuzilganidan keyin yuzaga kelgan va Taraflar mavjud choralar bilan ularning oldini olishning imkoni bo‘lmagan yengib bo‘lmas kuch (fors-major) oqibatida sodir bo‘lgan bo‘lsa, javobgarlikdan ozod etiladilar.
10.2. Yengib bo‘lmas kuch oqibati deganda quyidagilar tushuniladi: zilzila, suv toshqini, yong‘in, boshqa tabiiy ofatlar, epidemiyalar, davlat organlarining shartnoma shartlarini bajarishga to‘sqinlik qiladigan qarorlari va harbiy harakatlar.
10.3. Ko‘rsatilgan oqibatlar sodir bo‘lgan vaqtda, yengib bo‘lmas kuch ta’siriga ishora qiluvchi Taraf, bu haqda ikkinchi Tarafni darhol yozma ravishda xabardor etishi lozim.
10.4. Agar ko‘rsatilgan oqibatlar uch oydan ortiq davom etsa, Taraflar shartnoma majburiyatlarini bajarishni ikkinchi Tarafni ogohlantirgan holda bir tomonlama to‘xtatishga haqlidir. Bunday holda shartnoma bajarilmagan qismi bo‘yicha bekor qilinadi va Taraflar shartnomaning bajarilgan hamda bajarilmagan qismlari bo‘yicha yakuniy hisob-kitoblarni amalga oshiradilar.

11. NIZOLARNI KO‘RIB CHIQISH TARTIBI
11.1. Mazkur shartnoma bo‘yicha kelib chiqadigan har qanday nizo Omonatchining yozma murojaati asosida tinch yo‘l bilan hal qilinadi. Murojaatni ko‘rib chiqish muddati va uning mazmuniga qo‘yiladigan talablar O‘zbekiston Respublikasining amaldagi qonunchiligiga muvofiq belgilanadi.
11.2. Agar yuzaga kelgan nizoni tinch yo‘l bilan hal qilishga erishilmasa, u O‘zbekiston Respublikasining amaldagi qonunchiligida belgilangan tartibda Bank joylashgan hududdagi tegishli sud idoralarida ko‘rib chiqiladi.

12. KORRUPSIYAGA QARSHI SHARTLAR
12.1. Ushbu shartnoma bo‘yicha o‘z majburiyatlarini bajarishda Tomonlar, har qanday noqonuniy ustunlik yoki boshqa imtiyozlarni olish maqsadida, ularning affillangan shaxslari, xodimlari yoki vakillari ushbu shaxslarning harakatlari yoki qarorlariga ta’sir qilish uchun, har qanday shaxslarga haq to‘lamaydilar, to‘lashni taklif qilmaydilar va hech qanday pul mablag‘lari yoki qimmatbaho buyumlarni to‘lashga yo‘l qo‘ymaydilar.
12.2. Ushbu shartnoma bo‘yicha o‘z majburiyatlarini bajarishda Tomonlar, ularning affillangan shaxslari, xodimlari yoki vakillari, amaldagi qonunchilikka muvofiq pora berish/olish, tijoratda pora evaziga og‘dirib olish, shuningdek jinoiy faoliyatdan olingan daromadlarni legallashtirishga, terrorizmni moliyalashtirishga qarshi kurashish to‘g‘risidagi qonunchilik talablarini va xalqaro hujjatlar talablarini buzadigan harakatlarni sodir etmaydilar.
12.3. Ushbu shartnomaning Tomonlaridan har biri boshqa Tomonning xodimlarini biron-bir tarzda rag‘batlantirishdan bosh tortadi, shu jumladan ularga pul summalari, sovg‘alar, ularning nomiga ishlarni (xizmatlarni) beg‘araz ravishda bajarish va boshqa usullar bilan, xodimni ma’lum qaramlikka qo‘yib qo‘yadigan va ushbu xodim tomonidan uni rag‘batlantiruvchi tomonning foydasiga har qanday harakatlarni sodir etishga yo‘naltirilgan rag‘batlantirishdan bosh tortadi.
12.4. Agar biron-bir Tomon korrupsiyaga qarshi biror shart buzilgan yoki sodir bo‘lishi mumkin bo‘lgan gumon yuzaga kelgan taqdirda, tegishli Tomon yozma shaklda yoki og‘zaki ravishda ishonch telefonlari orqali boshqa Tomonga xabar beradi.
12.5. Taraflar shartnoma tuzishda, shartnomaning amal qilish muddatida va ushbu muddat tugaganidan so‘ng, shartnoma bilan bog‘liq korrupsiyaviy harakatlarni sodir qilmaslikka kelishib oladilar.
12.6. Taraflar shartnomadagi korrupsiyaga qarshi qo‘shimcha shartlarda belgilangan korrupsiyaning oldini olish choralarini tan oladi va ularga rioya etilishi bo‘yicha hamkorlikni ta’minlaydilar.

13. O‘ZBEKISTON RESPUBLIKASINING NOREZIDENTI BO‘LGAN JISMONIY SHAXSLARDAN OLINADIGAN DAROMAD SOLIG‘INI HISOBLASH
13.1. Omonatchi - O‘zbekiston Respublikasining norezidenti bo‘lgan jismoniy shaxsga (jismoniy shaxslardan olinadigan daromad solig‘ining soliq to‘lovchilari) Omonat bo‘yicha foizlarni to‘lash O‘zbekiston Respublikasi Soliq kodeksida belgilangan soliq stavka bo‘yicha O‘zbekiston Respublikasining norezidenti bo‘lgan jismoniy shaxslardan olinadigan daromad solig‘i ushlab qolinganidan keyin amalga oshiriladi.
Omonat muddatidan oldin qaytarilgan taqdirda Omonatchiga - O‘zbekiston Respublikasining soliq norezidentiga oldindan to‘langan foizlar Omonatning asosiy summasidan ushlab qolinadi hamda ushlab qolingan soliq qaytarilmaydi.
13.2. Bank tomonidan O‘zbekiston Respublikasining norezidenti bo‘lgan jismoniy shaxslardan olinadigan daromad solig‘ini ushlab qolmaslik uchun, omonatchi xorijiy jismoniy shaxs uning nomiga rasmiylashtirilgan norezidentning soliq rezidentligini tasdiqlovchi hujjatini oldindan ya’ni Muddatli bank omonati shartnomasi tuzilgan paytdan boshlab Omonat muddati mobaynida omonat bo‘yicha foizlarni to‘lash sanasidan oldin Bankka kelgan holda taqdim qilishi lozim (jismoniy shaxsning soliq rezidentligini tasdiqlovchi hujjatda ko‘rsatilgan davr mobaynida O‘zbekiston Respublikasi soliq rezidenti deb norezident e’tirof etiladi).

14. BOSHQA SHARTLAR
14.1. Mazkur shartnomada ko‘zda tutilmagan shartlar O‘zbekiston Respublikasining amaldagi qonunchiligi bilan tartibga solinadi.
14.2. Mazkur shartnomaga rozilik berish (akseptlash) bilan, Omonatchi shartnomaning barcha shartlariga o‘zining so‘zsiz roziligini tasdiqlaydi va pul mablag‘lari Omonat bo‘yicha shaxsiy hisobvaraqqa kelib tushgan vaqtdan boshlab tuzilgan hisoblanadi.
14.3. Omonatlarning qaytarilishi O‘zbekiston Respublikasining 2025 yil 
18 fevraldagi O‘RQ-1031-son “Banklardagi omonatlarni himoya qilish kafolatlari to‘g‘risida” Qonunining 26-moddasiga ko‘ra, bir bankda bir omonatchiga to‘lanadigan kompensatsiya kafolatlash obyekti qoldig‘ining ikki yuz million so‘m yoki undan kam bo‘lsa to‘liq hajmini, agar kafolatlash obyektining qoldig‘i ikki yuz million so‘mdan ko‘p bo‘lsa faqat ikki yuz million so‘mni tashkil etadi.
14.4. Mazkur shartnoma Omonat yopilganidan va Omonatga qo‘yilgan pul mablag‘lari mazkur shartnoma shartlariga muvofiq hisoblangan foizlar bilan birga Omonatchiga to‘lab berilganidan keyin o‘z yuridik kuchini yo‘qotadi.
14.5. Shartnomani tuzishda taraflar shartnomaning amal qilish muddati davomida va shu muddatdan keyin korrupsion harakatlarni sodir etmaslikka rozi bo‘ladilar.


Bank omonati yuzasidan
Ommaviy oferta (shartnoma)ga ilova

O‘zbekiston Respublikasidagi omonatlarni kafolatlash tizimi to‘g‘risida
AXBOROT

	1.
	“Garant bank” AJga joylashtirilgan omonatlar kafolatlanishi
	Bankdagi omonatlar Omonatlarni kafolatlash agentligi tomonidan kafolatlanadi

	2.
	Omonatlarni kafolatlash asoslari
	O‘zbekiston Respublikasining «Banklardagi omonatlarni himoya qilish to‘g‘risida»gi Qonuni

	3.
	Kafolatlash hodisasi
	Bankning tugatilishi (yopilishi)

	4.
	Kafolatlanadigan omonatlar turi
	Talab qilib olinguncha saqlanadigan omonatlar, shu jumladan bank kartalaridagi mablag‘lar, muddatli va jamg‘arma omonatlar, shuningdek mazkur omonatlar bo‘yicha hisoblangan foizlar

	5.
	Kompensatsiya miqdori
	Bank tugatilganda har bir omonatchiga, omonat bo‘yicha hisoblangan foizlarni inobatga olgan holda, jami to‘lanadigan kompensatsiya miqdori 
200 000 000 so‘mdan oshmaydi.

	6.
	Bir bankda omonatchining bir nechta omonatlari mavjud bo‘lgan taqdirda to‘lanadigan kompensatsiya miqdori
	Omonatning miqdori va valutasidan qat’i nazar omonatchining ushbu bankdagi va uning filiallaridagi barcha omonatlari hisoblangan foizlar bilan jamlanadi va ular bo‘yicha to‘lanadigan kompensatsiyaning umumiy miqdori 200 000 000 so‘mdan oshmaydi

	7.
	Bir nechta bank tugatilgan holda kompensatsiya miqdori
	Bir nechta bank tugatilgan taqdirda, mazkur banklarda omonatlari mavjud bo‘lgan omonatchi har bir bank bo‘yicha alohida tartibda 200 000 000 so‘mdan oshmagan miqdorda kompensatsiya olish huquqiga ega

	8.
	Kompensatsiya to‘lash muddati
	Bankni tugatish (yopish) to‘g‘risida qaror qabul qilingan sanadan e’tiboran 20 ish kuni mobaynida:
2026 yil 1 yanvardan boshlab — 15 ish kuni;
2027 yil 1 yanvardan boshlab — 7 ish kuni.

	9.
	Kompensatsiya to‘lanadigan valuta
	Chet el valutasida qo‘yilgan omonatlar bo‘yicha kompensatsiya bank tugatilgan (yopilgan) sanadagi O‘zbekiston Respublikasi Markaziy bank kursi bo‘yicha milliy valutada (so‘mda) to‘lanadi.

	10.
	Bog‘lanish uchun ma’lumotlar
	Omonatlarni kafolatlash agentligining: manzili, telefon raqamlari, el.pochta manzili, veb-sayt manzili
100027, O‘zbekiston Respublikasi, Toshkent shahar, Qoratosh ko‘chasi 1, (+998) 555-500-500, 555-505-505; www.uzoka.uz, info@uzoka.uz, oka_info@exat.uz

